ગુરુવારે તાઇવાનનું 14 સભ્યોનું પ્રતિનિધિ મંડળ ગુજરાતના મુખ્યમંત્રી આનંદીબેન પટેલને મળ્યા હતા. તાઈવાન-ભારત-ગુજરાત વચ્ચેના પરસ્પર સંબંધોનો સેતુ સુદૃઢ બનાવવા વિચારવિમર્શ કર્યો હતો. આ ઉચ્ચસ્તરીય પ્રતિનિધિમંડળ તાજેતરમાં રચાયેલા તાઈવાન-ઇન્ડિયા પાર્લામેન્ટરી ફ્રેન્ડઝ ગ્રૂપના નેજા તળે ગુજરાતની મુલાકાતે આવેલું છે. આ જુથે ગુજરાતમાં લઘુ અને મધ્યમ ઉદ્યોગો તથા સેમી કંડક્ટર્સ પ્રોડકશન ઇન્ડસ્ટ્રીમાં તાઈવાનના ઉદ્યોગ સંચાલકોના રોકાણો માટે રસ દર્શાવ્યો હતો. આનંદીબહેને આ સંદર્ભમાં ડેલિગેશનને જણાવ્યું કે, ગુજરાતમાં સેમી કંડક્ટર્સ ઉત્પાદન માટે સાબરકાંઠા અને વડોદરા જિલ્લામાં બે સ્થાનોએ વિશાળ અવકાશ છે.